כביש 79

כביש 79 הוא כביש רוחב בצפון ישראל, החוצה את עמק זבולון ואת הגליל התחתון המערבי. הכביש מוביל מצומת אפק בקריית ביאליק ועד לצומת משהד שמצפון לנצרת, ואורכו 27 קילומטר.

תולדות הכביש
שמאל|ממוזער|250px|כביש 79 - מבט מעין אפק, יולי 2009
250px|ממוזער|שמאל|מחלף נצרת מערב, דצמבר 2020
ממוזער|שמאל|עבודות לבניית הרכבת הקלה נופית ליד כביש 79 בסמוך לריינה, מאי 2025
הכביש נסלל על תוואי דרך עתיק שהוביל בין נצרת לעכו. בין שפרעם לעכו הדרך העתיקה ביצעה עיקוף קל מצדה המערבי של ביצת עין אפק בשל הקושי לחצות דרכה. הכביש, שנקרא כביש נצרת-שפרעם, נסלל עוד בימי המנדט הבריטי. בשנות ה-50 תחזוקתו הייתה ירודה ביותר. בשנת 1971 נתקבל מלווה מהבנק העולמי לצורך שדרוג הכביש, שעד אז הוביל כ-1000 כלי רכב ביממה, נועד לאפשר מעבר של כ-7000 כלי רכב ביממה על הכביש, ובכך להקל את עומס התנועה על כביש 75 שנשא עליו את עיקר התנועה בין חיפה וטבריה. העבודות החלו במחצית הראשונה של 1972 והכביש נחנך בתחילת 1975.

בסוף העשור הראשון של המאה ה-21 החלה החברה הלאומית לדרכים לשדרג את כביש 79 באמצעות הרחבתו לכביש דו-מסלולי ודו-נתיבי, כולל הקמת מסלול לרכבת קלה עתידית במרכזו. העבודות, בהשקעה של כ-400 מיליון שקל, כללו ביטול צמתים מרומזרים והקמת ארבעה מחלפים קטנים, וסדרת מעברים חקלאיים.

ביולי 2011 נחנך מחלף המוביל, שהיה אחד מהצמתים העמוסים בצפון ישראל, מחלף זה מפריד מפלסית את כביש 79 מכביש 77. באותו חודש נפתח גם מחלף סומך.

במסגרת הקמת כביש עוקף קריות נבנה גשר המעביר את תנועת כביש 79 מעליו. הגשר נפתח לתנועה במחצית 2012. בתקופה זו הוחל גם בעבודות להרחבת קטע הכביש שבין קריית ביאליק ומחלף גלעם לכביש בן 2 מסלולים לכל כיוון עם הפרדה בין שני כיווני הנסיעה. במסגרת העבודות בוטל בחורף 2013 מחלף גלעם, והוחלף בצומת מרומזר, לצורך בנייתו מחדש. המחלף נפתח מחדש ב-14 במאי 2014.

בסך הכל, במהלך סוף העשור הראשון של המאה ה-21 ובעשור השני של מאה זו, הוקמו 13 מחלפים חדשים לאורך הכביש, וכן שודרג הכביש באופן משמעותי.

מחלפים וצמתים לאורך הכביש
ממוזער|שמאל|כביש 79 ושכונת גבעת אלונים בקריית אתא, מרץ 2022
קילומטריםשםסוג מפגשמיקוםדרכים מצטלבות כביש 79 ממערב למזרח 0 צומת אפק (הקריון) 25px קריית ביאליק  1 מחלף ביאליק 25px קריית ביאליק  4 מחלף גלעם 25px קריית אתא  6.5 מחלף טל 25px קריית אתא רחוב טולוז לוטרק (קריית אתא) 7 מחלף סומך  25px גבעת טל  9.5 מחלף שפרעם 25px שפרעם רחוב 311 11 מחלף עדי 25px שפרעם, עדי כביש גישה לעדי והרדוף 13 מחלף שפרעם מזרח 25px שפרעם רחוב 100 15 מחלף ביר אל-מכסור 25px ביר אל מכסור כניסה לביר אל-מכסור 17.8 מחלף יפתחאל 25px אלון הגליל  18.5 מחלף המוביל 25px הסוללים  19.5 מחלפון הסוללים 25px הסוללים כביש גישה להסוללים ולשמשית 23 מחלף ציפורי 25px ציפורי  ,   כניסה לציפורי 23.5 מחלף נצרת מערב 25px ריינה  27 צומת רינה (בעבר צומת משהד) 25px משהד 

אתרים לאורך כביש 79
 שמורת טבע עין אפק
 אנדרטת הלוחם הבדואי
 שמורת יער הסוללים
 ציפורי

ראו גם
 עמק זבולון
 הגליל התחתון

קישורים חיצוניים

הערות שוליים

קטגוריה:ישראל: כבישים
קטגוריה:עמק זבולון
קטגוריה:הגליל התחתון: כבישים צמתים ומחלפים
קטגוריה:קריית ביאליק: תחבורה
קטגוריה:קריית אתא: תחבורה
קטגוריה:שפרעם: תחבורה
קטגוריה:ריינה